钦定古今图书集成/理学汇编/文学典/第251卷 > 徐师曾诗体明辩 > 《木兰花慢》〈题冯云月玉连环词〉黄昇
## 钦定古今图书集成/理学汇编/文学典/第251卷 > 徐师曾诗体明辩 > 《木兰花慢》〈题冯云月玉连环词〉黄昇

自沉香梦断，风雨外、失馀春。怅袍锦淋漓，金銮论奏，
四海无人。娥眉古来见妒，奈昭阳、飞燕亦成尘。惟有
空梁落月，至今能为传神。　神游八表跨长鲸。谁是
再来身。爱云月溪头，玉环一曲，笔力千钧。人间不堪
著眼，但香衣、百世尚如新。乞我九霞飞珮，梯空共上
秋旻。